# Δόκτωρ Τζέκιλ και κύριος Χάιντ

### Από τη Βικιπαίδεια, την ελεύθερη εγκυκλοπαίδεια

Σελίδα τίτλου πρώτης έκδοσης της νουβέλας

Η Παράξενη Υπόθεση του Δόκτωρ Τζέκιλ και του Κύριου Χάιντ (πρωτότυπος τίτλος The Strange Case of Dr Jekyll and Mr Hyde) ή αλλιώς Δόκτωρ Τζέκιλ και κύριος Χάιντ (Dr. Jekyll and Mr. Hyde) είναι μια νουβέλα τρόμου γραμμένη από τον Σκωτσέζο συγγραφέα Ρόμπερτ Λούις Στίβενσον, που δημοσιεύτηκε για πρώτη φορά το 1886 στο Λονδίνο.

Το βιβλίο βασίστηκε σ' έναν εφιάλτη που είχε ο συγγραφέας, και έγινε ένα από τα πιο γνωστά του έργα. Έγινε μεγάλη επιτυχία αμέσως μετά την κυκλοφορία του και μέσα σε λίγο διάστημα ανέβηκε στο θέατρο στη Βοστώνη και το Λονδίνο. Αργότερα έγινε η βάση για αναρίθμητες παραστάσεις και κινηματογραφικές ταινίες.

## [Επεξεργασία] Πλοκή

Προειδοποίηση για αποκάλυψη πλοκής: Ακολουθούν λεπτομέρειες της υπόθεσης ή του τέλους.

Ο Κύριος Άτερσον, ο δικηγόρος, μαθαίνει από τον ξάδερφό του, τον Κύριο Ένφιλντ, πως ένας απεχθής άντρας με το όνομα Χάιντ έχει πληγώσει ένα μικρό κοριτσάκι. Ο Άτερσον ξέρει πως ο Χάιντ είναι ο μοναδικός κληρονόμος του πελάτη και φίλου του δόκτωρ Τζέκιλ. Ο Άτερσον αρχίζει να παρατηρεί παράξενα φαινόμενα μεταξύ των Τζέκιλ και Χάιντ, που ποτέ δεν τους βλέπει μαζί: ο Κύριος Χάιντ μπαινοβγαίνει στο σπίτι του Τζέκιλ, είναι ένοχος για το φόνο του μέλους του κοινοβούλιου Σερ Ντάνβερς, και επίσης, φαίνεται να είναι σεμένος μαζί με τον Τζέκιλ στον ξαφνικό θάνατο του δόκτωρ Λάνιον, ενώς φίλου του δόκτωρ Τζέκιλ. Ο γιατρός κλειδώνεται στο εργαστήριό του και στέλνει τους υπηρέτες του σε αναζήτηση ενός φάρμακου. Ο Άτερσον ειδοποιήται από τον μπάτλερ του γιατρού, και οι δύο μπαίνουν μετά βίας στο εργαστήριο. Εκεί βρίσκουν τον Χάιντ, που έχει αυτοκτονίσει, και ένα γράμμα από τον δόκτωρ Τζέκιλ, που αποκαλύπτει πως ο Χάιντ και εκείνος ήταν ο ίδιος άνθρωπος: O δόκτωρ Τζέκιλ είχε κάνει ένα πείραμα πάνω του με ένα φάρμακο που υποτίθεται πως θα χώριζε το καλό και το κακό απ' τον άνθρωπο. Το πείραμα πάει στραβά, και ο γιατρός μεταμορφώνεται στον κακό εαυτό του, τον Χάιντ.

Οι αποκαλύψεις της πλοκής τελειώνουν εδώ.

## [Επεξεργασία] Κεντρικά πρόσωπα του έργου

- Δρ Χένρι Τζέκιλ, Έντουαρντ Χάιντ
- Γαβριήλ Τζoν Άτερσον, ο δικηγόρος
- Δρ Χέιστι Λάνιον
- Πούλ, ο μπάτλερ του Δρ Τζέκιλ
- Κύριος Γκέστ, ο αρχηγός των υπαλλήλων του κύριου Ούτερσον
- Μπράντσοου, ένας υπηρέτης του Δρ Τζέκιλ
- Επιθεωρητής Νιούκαμεν της Σκότλαντ Γιάρντ
- Ρίτσαρντ Ένφιλντ, ο ξάδερφος του κύριου Ούτερσον
- Η οικονόμος του σπιτιού του κύριου Χάιντ στο Σόχο

## [Επεξεργασία] Κινηματογραφικές μεταφορές

Καθώς η πρώτη κινηματογραφική μεταφορά της νουβέλας ήταν το 1908, οι πιο κάτω ταινίες θεωρούνται οι πιο σημαντικές μεταφορές.

- Δρ Τζέκιλ και κύριος Χάιντ, (Dr Jekyll and Mr Hyde), 1920. Σκηνοθεσία: Άντολφ Ζούκορ, πρωταγωνιστεί ο Τζων Μπάρυμορ ως Δρ Τζέκιλ/κ. Χάιντ.
- Δρ. Τζέκιλ και Μίστερ Χάιντ (1931 ταινία), (Dr Jekyll and Mr Hyde), 1931. Σκηνοθεσία: Ρούμπεν Μαμούλιαν. Πρωταγωνισθεί ο Φρέντρικ Μαρτς ως Δόκτωρ Τζέκυλ/Μίστερ Χάυντ.
- Δόκτωρ Τζέκυλ και Μίστερ Χάιντ (1941 ταινία), (Dr. Jekyll and Mr. Hyde), 1941. Ριμέικ του Δόκτωρ Τζέκυλ και Μίστερ Χάυντ. Σκηνοθεσία: Βίκτωρ Φλέμινγκ, πρωταγωνιστεί ο Σπένσερ Τρέισυ ως Δρ. Τζέκιλ και Μίστερ Χάιντ.

## [Επεξεργασία] Κωμικές και παροδικές μεταφορές

- Δρ. Πυκλ και Κύριος Πράιντ, αμερικάνικη 1925. Σταν Λόρελ ως Δρ. Πυκλ και Μίστερ Πράιντ.
- Ο Άμποτ κι ο Κοστέλο συναντούν τον δρ. Τζέκιλ και τον κ. Χάιντ, αμερικάνικη 1953. Μπορίς Καρλόφ ως δρ. Τζέκιλ/κ. Χάιντ.
- Ο τρελός καθηγητής (The Nutty Professor), αμερικάνικη 1963. Τζέρι Λιούις ως Τζούλιους Κελπ/Μπάντι Λάβ.

## [Επεξεργασία] Δείτε επίσης

- Δράκουλας, του Μπραμ Στόκερ.
- Φρανκενστάιν, της Μαίρης Σέλλεϋ.

## [Επεξεργασία] Εξωτερικές συνδέσεις

- Ελεύθερο βιβλίο The Strange Case of Dr. Jekyll and Mr. Hyde στο Project Gutenberg

Ανακτήθηκε από "http://el.wikipedia.org../../../%CE%B4/%CF%8C/%CE%BA/%CE%94%CF%8C%CE%BA%CF%84%CF%89%CF%81_%CE%A4%CE%B6%CE%AD%CE%BA%CE%B9%CE%BB_%CE%BA%CE%B1%CE%B9_%CE%BA%CF%8D%CF%81%CE%B9%CE%BF%CF%82_%CE%A7%CE%AC%CE%B9%CE%BD%CF%84_9189.html"

Κατηγορία: Μυθιστορήματα

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- العربية
- বাংলা
- Dansk
- Deutsch
- English
- Español
- Suomi
- Français
- עברית
- Italiano
- 日本語
- 한국어
- Nederlands
- ‪Norsk (bokmål)‬
- Polski
- Português
- Simple English
- Svenska